Սուրեն Ալոյան

Սուրեն Արմենի Ալոյան (), սոցիալական ձեռնարկատեր, DASARAN Ed-Tech ընկերության հիմնադիր նախագահ։ Աշխարհահռչակ World Economic Forum-ի (WEF) կողմից արժանացել է «Երիտասարդ գլոբալ առաջնորդ 2021» պատվավոր կոչմանը։ Գործունեության հիմնական ուղղություններն են՝ նորարարական տեխնոլոգիաների վրա հիմնված լուծումներ, տվյալահեն քաղաքականության մշակում, համապարփակ էլեկտրոնային ուսուցում։

Կենսագրություն 
Սուրեն Ալոյանը ծնվել է 1983 թվականի ապրիլի 17-ին Երևան քաղաքում։ 2000 թվականին ավարտել է Երևանի Խաչիկ Դաշտենցի անվան թիվ 114 ավագ դպրոցը։

2010 թվականին անցել է Ռեսուրսների կառավարում դասընթացը (ԱՄՆ Կալիֆոռնիա նահանգի Մոնտերեյ քաղաքի Ռազմածովային հետբուհական դպրոցում (Naval Postgraduate School))։ 
2002-2005 թվականներին ուսանել է ԱՄՆ Տեխասի A&M (Էյ ընդ Էմ) համալսարանի Մարքետինգի և մենեջմենթի ֆակուլտետում, ստացել է մագիստրոսի աստիճան։
2000-2005 թվականներին սովորել է Հայաստանի ազգային ագրարային համալսարանի Ագրոբիզնես և շուկայաբանություն ֆակուլտետում՝ ստանալով տնտեսագետի որակավորում։

Աշխատանքային փորձ 
2009 թվականից մինչ օրս Դասարան կրթական ծրագրի հիմնադիր նախագահն է։

2004-2016 թվականներին աշխատել է Հայաստանի պաշտպանության նախարարության պաշտպանական քաղաքականության վարչությունում՝ որպես գլխավոր մասնագետ։ Պահեստազորի կապիտան է։

Եղել է հասարակայնության հետ կապի և պաշտպանական քաղաքականության ոլորտներում հայեցակարգերի և քաղաքականության մշակման գործունեության վերահսկման պատասխանատու, մասնակցել է հայեցակարգերի և քաղաքականության մշակման գործընթացին, կազմակերպել է միջազգային համագործակցության միջոցառումներ, արտասահմանյան տարբեր պատվիրակությունների այցեր, հանդիպումներ և բանակցություններ ԵՄ, ՆԱՏՕ, ԵԱՀԿ և այլ գործընկեր պետությունների բարձրաստիճան պաշտոնյաների հետ։

Սուրեն Ալոյանը բազմամյա փորձ ունի ժամանակակից տեխնոլոգիաների միջոցով կրթական համակարգի արդիականացման և տվյալների բազայի վրա հիմնված պետական քաղաքականության մշակման ու կրթական բարեփոխումներին նպաստելու գործում։ 

Ելույթ է ունեցել աշխարհի տարբեր անկյուններում մեծ լսարանների համար՝
 «Impact Investment and Innovation for SDGs» ֆորում, ՄԱԿ-ի Նյու Յորքի կենտրոնական գրասենյակ, ԱՄՆ
 «UNDP’s Social Good Summit», Շվեյցարիա 
 ՅՈՒՆԵՍԿՕ-ի MGIEP համաժողով, Հնդկաստան 
 Global Education and Skills ֆորում, ԱՄԷ 
 RISE Tech գիտաժողով, Հոնկոնգ
 World Bank’s Understanding Risk ֆորում, Մեքսիկա 
 ԱՄԷ-Հայաստան ներդրումային ֆորում, Աբու Դաբի և այլն։

Հատուկ փորձառություն 
 Կառավարության համար նորարարական հարթակների մշակում և նորարարական լուծումներ կրթական, պաշտպանության և այլ ոլորտներում, 
 Տվյալների հավաքագրման և վերլուծության մեծ փորձառություն,
 Ապացույցների վրա հիմնված քաղաքականության և որոշումների կայացման շրջանակի մշակում, 
 Հայաստանում հեռավար ուսուցման համար մշակված մոդելի (ներառյալ երկրի բոլոր ուսումնական հաստատությունները) ներդնում, 
 Դասընթացների (ներառյալ հեռավար դասընթացներ՝ վեբինարներ) կազմակերպում ավելի քան 30000 անձանց՝ ուսուցիչների, ուսանողների, կառավարության և մասնավոր շահագրգիռ կողմերի համար։

Նախագծերի փորձ 
 Հարվարդի համալսարանում դասավանդող փորձագետների թիմի հետ համատեղ և Եվրամիության ֆինանսավորմամբ մշակել է հանրային կրթության համար նախատեսված E-STAT ախտորոշիչ գործիքը, որը եզակի գործիք է Կառավարությունների, կրթության նախարարությունների, ինչպես նաև կրթության համար պատասխանատու այլ ազգային և տեղական իշխանությունների տվյալների հիման վրա որոշումների կայացման, տվյալների արդյունավետ մշտադիտարկման, կրթական արդյունքների վրա ազդեցություն ունեցող խնդիրների վերհանման համար՝ ընձեռելով տվյալների վրա հիմնված տեղեկատվություն, տեղեկացված քաղաքականության որոշումների ընդունման համար։ 
Նախաձեռնել է հեռավար ուսուցման մոդուլի ստեղծումը DASARAN հարթակում։ Մոդուլի նպատակն է Հայաստանում ուսուցիչների և ուսանողների համար COVID-19 համաճարակի պայմաններում ապահովել անխափան ուսուցում։ Գործարկումից հետո մեկ շաբաթվա ընթացքում ստեղծվել է ավելի քան 11000 առցանց դաս։ Արդյունքում DASARAN-ը դասվել է COVID19-ի ընթացքում ուսման գործընթացին աջակցող աշխարհի լավագույն ընկերությունների շարքում։ Մասնավորապես՝ 2020 թվականին EdTech Breakthrough ամենամյա միջազգային մրցույթում Dasaran-ը ճանաչվել է հաղթող՝ դասվելով այն տեխնոլոգիական ընկերությունների շարքում, որ մշակում են առաջադեմ նորարարական լուծումներ կրթության ոլորտում։

Համաշխարհային կրթական ոլորտում ծառայություններ մատուցող NCR Eduservices ընկերությունը Dasaran-ը ներառել էր առաջատար ընկերությունների ցանկում, որոնք ամբողջ աշխարհում օգնում են ուսուցիչներին և սովորողներին՝ անգամ համավարակի պայմաններում դուրս չմնալ կրթական գործընթացից։

 Ղեկավարել է «Dasaran2.0» նախագիծը, որը ֆինանսավորվել է ԵՄ կողմից և 2015-2017 թվականների ընթացքում արձանագրել հետևյալ հիմնական արդյունքները.
 Հանրային կրթության E-Stat ախտորոշիչ գործիքի մշակում,
 Վեբինարների միջոցով ավելի քան 12,000 ուսանողների և 1100 ուսուցիչների վերապատրաստում/ուսուցում,
 Ղեկավարել է «Սուպեր Դավիթ»-ը՝ Համաշխարհային բանկի կողմից ֆինանսավորված աղետների ռիսկի ուսուցման նախագիծը, որը սկսած 2017 թվականից առցանց և բջջային ուսուցման մոդուլների միջոցով աղետների ռիսկերի մասին կրթություն է տրամադրել ավելի քան 92000 մարդու։
 Ղեկավարել է «E-Cult» դպրոցական աբոնեմենտային համակարգ» նախագիծը, որը ստեղծվել է Հայաստանի կրթության և գիտության և Մշակույթի նախարարությունների ֆինասնավորմամբ 2019 թվականին։ Ծրագրի շրջանակում ավելի քան 13.000 աշակերտների և 1000 ուսուցիչների մշակութային միջոցառումներին մասնակցությունն ամրագրելու անվճար հնարավորություն է տրամադրվել։
 Ստեղծել և ղեկավարել է «Գնացք-12» ուսուցիչների վերապատրաստման դասընթացը, որը 2017 թվականից ի վեր ներգրավել է ավելի քան 3000 ուսուցիչ ամբողջ Հայաստանից։
 Գործարկել է աշակերտների համար սոցիալ-հոգեբանական ուղղվածության սեմինարների մասնագիտացված շարք, որոնք տարեկան ներգրավում են ավելի քան 7,000 աշակերտների 1-12-րդ դասարաններից։

Դասընթացներ 
 Միջազգային այցելուների ծրագիր (IVLP)՝ թվային դարաշրջանում կրթությունը վերափոխելու թեմայով, ԱՄՆ, Ծրագրին աջակցում էր ԱՄՆ պետքարտուղարության կրթական և մշակութային գործերի բյուրոն (2019)
 ՆԱՏՕ-ի պաշտպանության քոլեջ, Գործընկերների կողմնորոշման ինտեգրված դասընթաց. «ՆԱՏՕ. ներկան և ապագան», Հռոմ, Իտալիա 2014
 Անվտանգային աջակցության կառավարման պաշտպանական ինստիտուտ, Անվտանգության աջակցության կառավարման միջազգային գնորդների կողմնորոշման դասընթաց, Ռայթ-Պատերսոնի ռազմաօդային բազա, Օհայո, ԱՄՆ (2011)
 Zrínyi Miklós ազգային պաշտպանության համալսարան, Օտար լեզուների ուսումնասիրության ինստիտուտ, Աշխատակազմի սպաների համար նախատեսված ռազմական տերմինաբանության դասընթաց, Բուդապեշտ, Հունգարիա (2009)
 ՆԱՏՕ-ի դպրոց, ՆԱՏՕ-ի հանրային տեղեկատվության դասընթաց, Օբերամերգու, Գերմանիա (2007)

Հավաստագիր 
 Զինված հակամարտությունների և մարդու իրավունքների օրենսդրություն, ԱՄՆ Միջազգային իրավական հետազոտությունների ինստիտուտ (2015)

Պարգևներ և մեծարանքներ 
 Համաշխարհային տնտեսական ֆորումի՝ «World Economic Forum» (WEF)-ի կողմից ճանաչվել է 2021 թվականի Երիտասարդ գլոբալ առաջնորդ (2021 Young Global Leader)
 Նախագահի մրցանակ
ՀՀ նախագահի կողմից պետական բարձր պարգև, Երախտագիտության մեդալ (2017)
 Ոսկե հուշամեդալ
Հայաստանի կրթության և գիտության նախարարության ոսկե հուշամեդալ (2016)
 Պատվո նամակ ԱՄՆ ներկայացուցիչների պալատի կոնգրեսական պարոն Սամ Ֆարրից (17-րդ շրջան, Կալիֆոռնիա, ԱՄՆ), (2012)
 Հայաստանի զինված ուժերի «Ծովակալ Հ. Ս. Իսակով» մեդալ (2012)

Ծանոթագրություններ

Արտաքին հղումներ 
 
 
 Dasaran-ը հայտնվեց աշխարհի ԹՈՓ ընկերությունների կազմում
 
 Բոլորը, այդ թվում վարչապետը, պետք է խոնարհվեն մեր ուսուցիչների առջև. Սուրեն Ալոյան
 

 
Կրթական կազմակերպություններ
Կրթական նախագծեր
Հայ տնտեսագետներ
Հայ ձեռնարկատերեր
Երախտագիտության մեդալակիրներ